Luka Uskoković. Luka Uskoković (1996-yil 10-aprelda tugʻilgan) – chernogoriyalik futbolchi, Oʻzbekistonning „Andijon“ klubida himoyachi ampulasida oʻynaydi. Faoliyati. Uskoković oʻz faoliyatini Budućnost Podgorica jamoasida boshlagan. 2014-yilda u Sloveniyaning Maribor klubi bilan shartnoma imzolagan. Maribor klubi tarkibida 2021-yilning yozida, shartnomasi tugagunga qadar barcha musobaqalarda 28 ta oʻyinda maydonga tushib, bitta gol urgan. Bir necha oy davomida yangi klub topa olmaganidan soʻng, u 2021-yilning noyabrida Maribor bilan yana shartnoma imzolagan.